laion/Wikipedia-Exotic huggingface dataset:
פלגיוקלז

פלגיוקלז (מיוונית שבירה נטויה) היא שורת מינרלים איזומורפית מקבוצת הפלדספטים (פצלות השדה). שורת הפלגיוקלז היא אחת מהחשובות ביותר בקבוצות המינרלים שמהם בנויים סלעי היסוד. קבוצת פצלות השדה, שהפלגיוקלז הוא חלק ממנה, מכילה מינרלים טקטוסיליקטים - סיליקטים במבנה מרחבי. כמו בקוורץ, בנויים מינרלים אלה מארבעה טטרהדרונים, אלא שבעוד שבקוורץ כל הטטרהדרונים בנויים מ- SiO4, בפצלת השדה מחליף אטום אלומיניום את אטום הצורן באחד או שניים מהטטרהדרונים. משום שהצורן הוא ארבע־ערכי בעוד שהאלומיניום הוא שלוש־ערכי נדרש פיצוי חשמלי בדמות קטיון כדוגמת אשלגן, נתרן וסידן. פלגיוקלז היא שורה איזומורפית של מינרלים המתחילה במינרל אלביט שנוסחתו NaAlSi3O8, ושבו מספק קטיון נתרן את הפיצוי החשמלי ומסתיימת במינרל אנורתיט שנוסחתו CaAl2Si2O8 ושבו מחליפים שני אטומי אלומיניום מחצית מכמות אטומי הצורן בארבעת הטטרהדרונים ולכן נדרש פיצוי חשמלי של קטיון סידן שהוא דו־ערכי. גבישי הפלגיוקלז מורכבים מתערובת שבה יש יחסים שונים בין כמויות האלביט לכמויות האנורתיט. הטבלה הבאה מפרטת את החלוקה השמית המקובלת למינרלים השונים המרכיבים את קבוצת הפלגיוקלז על פי יחסי אלביט/אנורתיט. אלביט - מינרל נפוץ יחסית ובעל חשיבות בבניית סלעי יסוד חומציים ובדייקים פגמטיטיים, לעיתים קרובות בלווית מינרלים נדירים כגון טורמלין ובריל. מקור השם מלטינית - albus (לבן), בשל צבעו הלבן הנקי. אנורתיט - אופייני לסלעי יסוד בסיסיים מאפיים, כגון בזלת וגברו. את השם למינרל נתן רוז ב-1823 מיוונית - "לא ישר", בהתייחסות לגבישים המשופעים שלו. המינרלים המצויים בין אלביט לאנורתיט בקבוצת הפלגיוקלז דומים מאוד האחד לשני וכמעט שלא ניתן להבחין ביניהם למעט באמצעים אופטיים. אוליגוקלז – נפוץ בגרניט, סיאניט, דיוריט וגנייס. מצוי לעיתים קרובות בחברת אורתוקלז. השם אוליגוקלז מקורו ביוונית ופירושו "שבירה קטנה" והוא מתייחס לעובדה שהזווית בין מישורי הפצילות רחוקה בצורה ניכרת מהזווית הישרה. אבן שמש היא בעיקרה אוליגוקלז (לעיתים אלביט) משובצת בפתיתים של המטיט. אנדסין - מינרל אופייני לסלעים בינוניים כדוגמת הדיוריט ולסלעים געשיים כדוגמת האנדזיט. לברדוריט – סוג פצלת שדה האופייני לסלעים בסיסיים כגון דיוריט, גברו, אנדזיט ובזלת, והוא מופיע בדרך כלל יחד עם פירוקסן ואמפיבול. הלברדוריט הוא אחד המינרלים היפים ביותר. במבט ראשון נראה הלברדוריט כבעל גוון כהה עמום, אך בחיתוך למקטעים נראים לאורך מישורי הפצילות משחקי אור וצבע הקרויים "לברדורסנס" (labradorescence). הצבעים הנפוצים הם ירוק, כתום, כחול, וסגול. מקור השם בחצי האי לברדור שבקנדה, שם הוא מהווה מרכיב בסלע היסוד אנורתוזיט הבנוי כמעט בלעדית מפלגיוקלז. המינרל מצוי במקומות נוספים בקנדה ובחצי האי הסקנדינבי. סוג של לברדוריט הידוע כספקטרוליט מצוי בפינלנד. בייטאוניט – מינרל נדיר המצוי לעיתים בסלעים בסיסיים. קרוי על שמה הקודם של אוטווה שבקנדה (בייטאון). הפלגיוקלז לסוגיו השונים הוא מרכיב מרכזי בסלעים רבים. הבולטים והמוכרים מבין סלעים אלו הם גרניט ובזלת. ישנם גם סלעים רבים אחרים, שאולי פחות מוכרים ושכיחים המכילים פלגיוקלז בכמויות גדולות כמו האנדזיט, הטוף והטונליט. בטבע קיים גם סלע מגמטי בשם אנורתוזיט, המורכב מפלגיוקלז טהור או כמעט טהור. מדיה וקבצים בנושא פלגיוקלז בוויקישיתוף פלגיוקלז באתר webmineral פלגיוקלז, באתר אנציקלופדיה בריטניקה (באנגלית)
גלעד פוטולסקי

גלעד פוטולסקי (נולד ב-1971)  הוא זמר חסידי ישראלי. המנהל המוזיקלי של תזמורת 'שלהבת'. נולד בבני ברק, בן למשה וצביה פוטולסקי. למד בישיבה הקטנה באר יעקב, ובישיבה הגדולה ישיבת חברון-גאולה בראשות הרב שמואל יעקב בורנשטיין. את דרכו המוזיקלית החל כזמר וקלידן כבר בתקופת היותו תלמיד ישיבה. לאחר שהתחתן ניגן ושר בלהקות שונות, ובשנת 1994 הקים את תזמורת שלהבת, בה משמש כזמר סולן וכמנהל מוזיקלי. בשנת 2010 הקים את מקהלת הילדים "פרחי שלהבת". בשנת 2014 הוציאה "פרחי שלהבת" את הדיסק "מעלת חברנו", ובשנת 2017 את הדיסק השני, "אודה השם". "המעוררים 1" – אליעזר שוובר "המעוררים 2" – אליעזר שוובר "שירי ארצנו" – גוש קטיף "אמן" – מונה רוזנבלום "שירי שמחה" – משה לאופר "שירי חתונה" – שימיקס "אוף שימחעס וחברים" – ישי לפידות "אודה השם" – סלקום "שרים לירושלים" – עיריית ירושלים "שרים לשבת" – קוקה-קולה "כולנו אחים" – משה פטל "אותך כן מלך" – איתן הנה "אלבום החתונה" – אלי לאופר "ושאבתם מים בששון" – רעות "מצעד הזמר החסידי" – מרדכי סובול פרויקט "הזמר הבא" – רדיו קול חי גלעד פוטולסקי, ברשת החברתית פייסבוק גלעד פוטולסקי, ברשת החברתית אקס (טוויטר) גלעד פוטולסקי, ברשת החברתית אינסטגרם גלעד פוטולסקי, סרטונים בערוץ היוטיוב גלעד פוטולסקי, באתר MusicBrainz (באנגלית)
מנהל התקן

מנהל התקן (או דרייבר, מאנגלית: Driver) הוא תוכנית מחשב המאפשרת לתוכנית מחשב אחרת, לתקשר עם חומרה כלשהי או עם תוכנה אחרת הפועלת בפורמט שונה באמצעות מימוש הממשק שלה ומתן API לעבודה מולו. המטרה המרכזית של מנהלי התקן היא הפשטה, הסתרת מידע ומודולריות. מנהל ההתקן מהווה מעין חוצץ בין תוכניות המחשב העושות שימוש בחומרה מסוימת, לבין אותה חומרה. ההפרדה הזו טובה למטרות הבאות: נחסכת מתוכנית המחשב הבעייתיות של תקשורת ישירה עם חומרה. במקום זאת התוכנית עושה שימוש ב־API של ההתקן. הדבר מקל על יצרני חומרה שונים לייצר רכיבי חומרה. כל יצרן חומרה מספק מנהל התקן עם החומרה שלו. כל עוד מנהל התקן זה נותן את אותו API הדבר שקוף לשאר התוכנות. הדבר מקל על שדרוגי חומרה. אין בעיה להחליף מוצר חומרה, במוצר יעיל יותר, מהסיבות הנ"ל. מנהל התקן מספק API מוגדר. אם קיימת תוכנה המהווה תקן, כמו מערכת הפעלה, אזי יצרני אותה תוכנה קובעים את ה־API הנ"ל, ויצרני החומרה הם אלה שצריכים להתאים עצמם. לעיתים תוכנה מסוימת שהיא התוכנה הנפוצה ביותר בסוג התוכנה שלה (כמו AutoCad בתב"ם) היא זו שקובעת את התקן עבור סוג מסוים של מנהלי התקנים. מצב שבו אין תקן עבור מנהל התקן נחשב לבעייתי ומקשה מאוד על הקישור בין חומרה לתוכנה. למשל כל תוכנת DOS השתמשה בתקן אחר עבור מנהל התקן למדפסות, דבר שחייב את המשתמש לעבוד עם מדפסות מסוימות בלבד או בהדמיה של מדפסת אחרת שאיפשרה לו להשתמש רק בחלק מהתכונות של המדפסת. פיתוח מנהל התקן נחשב אתגר למהנדסים משום שהוא משלב בין חומרה לתוכנה, ולכן דורש הבנה של שני התחומים גם יחד. מנהל ההתקן זוכה לרוב להרשאות מאוד חזקות במערכת, ולכן כל שגיאה עלולה לגרום להתרסקות. הדבר מקשה על תהליך ניפוי השגיאות. מונחים בתוכנה מערכת הפעלה מדיה וקבצים בנושא מנהל התקן בוויקישיתוף
דאף Rijdende

דאף Rijdende (בהולנדית DAF Rijdende) היא מכונית קונספט זעירה, בתצורה של מכונית מיקרו, תלת אופן, אשר יוצרה בשנת 1941 על ידי יצרנית הרכב דאף ההולנדית. הדגם תוכנן עם מושב 1 בלבד (נהג). פירוש "Rijdende" בעברית: "נהיגה". מכונית מיקרו תלת אופן 2 דלתות קדמיות, צדדיות מושב 1 חלון צד - מתפצל ל-2, נפתח בחלקו הקדמי בלבד (מורכב על מסילה, החלון נע אחורנית) ערך מורחב – דאף (יצרן רכב) דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 33, דאף 44, דאף 45, דאף 46, ודאף 68. בשנת 1968 פיתחה את ה- "דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס. בדצמבר 1972 וולוו צבר נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו. דאף ייצרה 816,000 מכוניות נוסעים. דאף Rijdende דאף Rijdende דאף Rijdende דאף Rijdende דאף Rijdende דאף Rijdende דאף Rijdende דאף (יצרן רכב) דאף 44 דאף 66 דאף 600 דאף פוני דאף A10 דאף Rijdende פרוטוטיפ - תמונה מדיה וקבצים בנושא דאף Rijdende בוויקישיתוף דאף Rijdende‏ (0:30), יו-טיוב דאף Rijdende דאף Rijdende אתר 3 Wheels מכוניות ומשאיות דאף
מאיגרא רמא לבירא עמיקתא

מֵאִיגָּרָא רָמָא לְבֵירָא עַמִּיקְתָא הוא ביטוי ארמי שהשתרש בשפה העברית, ומשמעותו המילולית היא "מגג גבוה לבור עמוק". הביטוי משמש בהשאלה לתיאור השינוי החד במעמדו של אדם או דבר שירדו ממעמד גבוה ומכובד לשפל המדרגה. מקורו של הביטוי בתלמוד, המספר על רבי יהודה הנשיא שהחזיק בידו את מגילת איכה, שבה קרא. כאשר הגיע לכתוב "הִשְׁלִיךְ מִשָּׁמַיִם אֶרֶץ תִּפְאֶרֶת יִשְׂרָאֵל" נפל הספר מידיו והוא קרא: "מאיגרא רם לבירא עמיקתא". על אף שבדפוסי התלמוד מופיע התואר "רם", (ללא א' מיידעת), הנוסח שהשתרש הוא הצורה המיודעת: מאיגרא רמא. נוסח זה מתועד בכתבי יד אחדים של התלמוד. רש"י מפרש את ההקשר של הביטוי: "כמה גדולה נפילה זו, אין לך גבוה ובור עמוק כמשמים לארץ". משמע, אם הנפילה מגג לבור עמוק היא חדה, הנפילה משמים לארץ, על אחת כמה וכמה. הביטוי מקובל, הן בעברית הספרותית והן בזו המדוברת, ונוהגים להיעזר בו במיוחד בתיאור מצבו של אדם, גוף, או דבר כלשהו, ששימש במעמד מכובד והגיע באחת למעמד נחות. נפתלי הירץ נימנוביץ (הנ"ץ), הפיליטוניסט של עיתון "הצפירה" תהה: " מה זה היה לתנחום? [...] מי מלל אז, כי יבואו ימים אשר אין בהם חפץ, והוא ירד פלאים מאיגרא רמה לבירא עמיקתא?" השופט דוד רוזן תיאר את נפילתו של דני דנקנר, יושב ראש דירקטוריון בנק הפועלים לשעבר, שהואשם בעבירות כלכליות ונידון למאסר: "הנאשם הינו דוגמה חיה למי שנפל מאיגרא רמא לבירא עמיקתא". באתר ספורט תהה הכתב: "מכבי חיפה" תעבור מאיגרא רמא לבירא עמיקתא?" לעיתים נעשה שימוש בביטוי באופן הפוך: מבירא עמיקתא לאיגרא רמא, על מנת לבטא שינוי חד וחיובי. מֵאִיגָּרָא רָמָא לְבֵירָא עַמִּיקְתָא באתר האקדמיה ללשון העברית מגילת איכה, פרק ב', פסוק א' תלמוד בבלי, מסכת חגיגה, דף ה', עמוד ב' עזרא ציון מלמד, מלון לתרגומים הארמיים ולתרגום שבמקרא, ישיבת שערי רחמים, תשל"ה, עמ' 19 נפתלי הרץ נימנוביץ, "עולים ויורדים", פרויקט בן יהודה צבי הראל, "מאיגרא רמא לבירא עמיקתא", ישראל היום, 14 במאי 2014 עדי סרדס, מכבי חיפה תעבור מאיגרא רמא לבירא עמיקתא?, באתר ynet, 14 באוגוסט 2010 אתי דור-נחום, מבירא עמיקתא לאיגרא רמא, באתר הידברות, ‏כ"ז חשון התשע"ד
פחמן אלפא ובטא

בכימיה אורגנית, פחמן אלפא (Cα) מתייחס לאטום הפחמן הראשון הקשור לקבוצה פונקציונלית כלשהי במולקולה. אטום הפחמן השני מכונה פחמן בטא (Cβ), והפחמנים הבאים מקבלים ייצוג גם הם על פי סדר האלפבית היווני. נומנקלטורה זהה נוהגת ביחס לאטומי המימן הקשורים לאטומי הפחמן; אטום המימן הקשור לפחמן אלפא מכונה מימן אלפא, אטום המימן הקשור לפחמן בטא מכונה מימן בטא וכן הלאה. נומנקלטורה זו אינה עומדת בקנה אחד עם הנומנקלטורה של IUPAC המעודדת זיהוי פחמנים באמצעות ספרות ולא באמצעות אותיות יווניות, אך למרות זאת שיטה זו נותרה פופולרית מאוד. מולקולה אורגנית בעלת יותר מקבוצה פונקציונלית אחת עלולה להיות מקור לבלבול; באופן כללי ניתן לומר שהקבוצה הפונקציונלית האחראית לשמה או לסיווגה של המולקולה היא קבוצת הרפרנס עבור נומנקלטורת אטומי הפחמן. לדוגמה, המולקולות ניטרוסטירן ופנתילאמין דומות מאוד במבנה שלהן, ומולקולת הניטרוסטירן אף יכולה ליצור פנתילאמין כאשר היא מחוזרת. עם זאת, פחמן האלפא של ניטרוסטירן ממוקם בסמוך לקבוצת הפניל, ואילו במקרה של פנתילאמין - אותו הפחמן בדיוק מוגדר כפחמן בטא, שכן אצל פנתילאמין (שהוא יותר אמין מאשר סטירן) מונים את הפחמנים מהצד ההופכי של המולקולה. המונח "פחמן אלפא" משמש גם ביחס לחלבונים ולחומצות אמינו, ומייצג את השלד הפחמני שלפני הפחמן הקרבונילי. על כן, כאשר קוראים לאורך השלד הפחמני של חלבון מסוים מכיוון הקצה האמיני (N) לכיוון הקצה הקרבוקסילי (C), נקבל רצף של -[קצה N - פחמן אלפא - קצה C (פחמן קרבונילי)] n פעמים וכן הלאה. פחמן האלפא נמצא במקום בו המתמירים השונים נקשרים לחומצות האמינו השונות; קבוצות אלו, הידועות גם בשם "שרשרת ה-R", הן היוצרות את השונות בין חומצות האמינו, ומעניקות לפחמן האלפא את תכונותיו הסטריאוגניות אצל כל חומצות האמינו השונות, לבד מגליצין.. בחומצות אמינו, אם כן, פחמן אלפא ימצא במקום אליו נקשרת שרשרת ה-R, ואילו פחמני בטא, גמא וכן הלאה, יהיו ממוקמים לאורך שרשרת ה-R. פחמן האלפא הוא המרכז הכיראלי של חומצות האמינו, שכן הוא קשור ל-4 קבוצות שונות: לקבוצה הקרבוקסילית, לקבוצה האמינית, לשרשרת ה-R ולאטום מימן. בגלל הפיזור במרחב במבנה טטראדרלי של האורביטלים שמסביב לפחמן האלפא, 4 הקבוצות השונות הקשורות אליו יכולות ליצור 2 סידורים מרחביים שונים, או במילים אחרות - "סטריאואיזומרים" שונים. אצל חומצת האמינו גליצין, שרשרת ה-R מורכבת גם היא מאטום מימן בודד (כלומר לא קיימות 4 קבוצות שונות הקשורות לפחמן האלפא), ועל כן פחמן האלפא חסר את התכונות הסטריאוגניות הקיימות אצל יתר חומצות האמינו. בנוסף, אצל גליצין גם לא קיים פחמן בטא, בניגוד ליתר חומצות האמינו. פחמן האלפא של חומצות האמינו חשוב בקיפול חלבונים: כאשר מתארים חלבון (הבנוי משרשרת חומצות אמינו) לעיתים קרובות מייצגים בקירוב את מיקום חומצת האמינו על פי מיקום פחמן האלפא שלה. ככלל, פחמני האלפא של חומצות אמינו סמוכות בחלבון נמצאים במרחק של 3.8 אנגסטרום (380 פיקומטר) אחד מהשני. מדיה וקבצים בנושא פחמן אלפא ובטא בוויקישיתוף Cox MM, Nelso DL (2005). Lehninger Principles of Biochemistry (4th ed.). New York: W.H. Freeman, p. 76. ISBN 978-0-7167-4339-2.
אבי מלכה (כדורגלן)

אבי מלכה (נולד ב-28 ביולי 1987) הוא כדורגלן עבר ישראלי ששיחק בעמדת הבלם. אחיו התאום הוא הכדורגלן רן מלכה, אשר איתו שיתף פעולה ברוב שלבי הקריירה. מלכה התחיל את הקריירה שלו במחלקת הנוער של בית"ר באר שבע וממנה עבר לזו של בית"ר טוברוק. לקראת עונת 2006/2007 חתם בעירוני אופקים מליגה א'. ב-17 בנובמבר 2006 ערך את הופעת הבכורה שלו בקריירה בניצחון 1-3 נגד הפועל צפרירים חולון. ב-9 בדצמבר 2006 הבקיע את שער הבכורה שלו בקריירה בניצחון 0-1 נגד הפועל ערד. בקיץ 2007 חתם במכבי באר שבע והתאחד עם אחיו התאום, רן. עונה לאחר מכן חתם במכבי עירוני נתיבות ועונה לאחר מכן חזר לבאר שבע שעלתה לליגה הלאומית. בקיץ 2011 מלכה חתם במכבי הרצליה. ב-25 באפריל 2014 מלכה הבקיע את שער בכורה שלו בהרצליה בתיקו 2-2 נגד הפועל קטמון ירושלים. ב-1 ביולי 2014 חתם בעירוני קריית גת. ב-1 ביוני 2015 חתם בהפועל אשקלון. בסיום העונה העפיל עם אשקלון לליגת העל, אך בסיום העונה עזב אחיו רן להפועל רמת גן ועונת 2016/2017 הייתה העונה הראשונה של אבי ללא אחיו התאום אחרי 9 שנים. ב-20 באוגוסט 2016 מלכה ערך את הופעת הבכורה שלו בליגת העל בניצחון 2-3 נגד הפועל חיפה. ב-11 ביוני 2018 חתם בהפועל קטמון ירושלים. ב-2 ביולי 2020, מלכה חתם בהפועל אשדוד מליגה א' דרום עמה רשם עליה לליגה הלאומית בתום העונה ושיחק בה גם בעונה שלאחר מכן. בקיץ 2022 חתם במ.ס. דימונה. אבי מלכה, באתר ההתאחדות לכדורגל בישראל אבי מלכה, באתר Transfermarkt אבי מלכה, באתר Soccerway אבי מלכה, באתר FootballDatabase.eu לירן דורף, התאומים לא נפרדים: אבי ורן מלכה חתמו בקרית גת, באתר דאבל פס, 1 ביולי 2014 ליאור פוטרמן, ‏‏הכי אחים: אבי ורן מלכה ישחקו באשקלון, באתר ספורט1, 1 ביוני 2015 מערכת ONE, ‏הבלם אבי מלכה חתם לעונה בהפועל קטמון, באתר ONE‏, 11 ביוני 2018 אבייתר ברק, אבי מלכה חתם באדומים אשדוד, באתר גולר, 2 ביולי 2020 יונתן גינזבורג, ‏אבי מלכה חוזר לליגה א': הגיל עושה את שלו, באתר ONE‏, 3 ביולי 2022
דניאל פרסקי

דניאל פרסקי (Daniel Persky; ‏8 באוגוסט 1887 – 16 במרץ 1962‏) היה סופר, עורך ופובליציסט עברי, שחי ופעל בארצות הברית. פרסקי נולד במינסק שברוסיה הלבנה ליצחק הלוי פרסקי, ממשפחת רבי חיים מוולוז'ין, קצב, שוחט וסופר סת"ם, ולרבקה מאנישביץ. למד בחינוך מסורתי ויה פעיל מגיל צעיר באגודות ציוניות שונות באזור מגוריו. בשנת 1904 גויס לצבא הצאר ונשלח לעיר לייפאיה שבלטביה, ואחרי חודש הצליח להשתחרר. ב-1906 היגר לארצות הברית והיה לכותב פורה של רשימות פובליציסטיות וספרותיות בעיתון "הדֹאר". כן היה עורך-שותף של כתב העת "הַתֹּרֶן" (יחד עם ש"מ מלמד). חלק ניכר ממאמריו עסקו בשפה העברית. כן היה מורה בסמינר העברי למורים "הרצליה" בניו יורק. פרסקי ערך מספר כתבי עת לנוער, בהם "עדן" (1924-1925) ו"הדאר לנוער" (1934-1946) ובהם שעשועי לשון רבים, בדיחות ומערכונים מקוריים, מעובדים ומתורגמים. בין היתר היה מחבר התשבץ העברי הראשון, שפורסם בשנת 1924 בשם "חידת שתי וערב" בשבועון לילדים "עדן". כן עיבד יחד עם אברהם יצחק איגוס סיפורים לילדים מתוך ספרו של חיים נחמן ביאליק "ויהי היום", במטרה לספק ספרות עברית ליהודי ארצות הברית. בין 1957 ל-1961 פרסם בהמשכים מילון עברי-אנגלי לנוער בשם "המילון שלי"/My Dictionary. בשנת 1927 יצא לאירופה, ביקר בעיר ילדותו כמו גם בווילנה ובביאליסטוק ובארץ ישראל. בתקופה שבין אוגוסט 1930 למאי 1933 התגורר בארץ ישראל ולבסוף שב לניו יורק. בשנת 1948 הוא כתב הקדמה לספר של זבולון זליג בלבן. המדבר עברית - Spoken Hebrew,‏ 1921 - שיחון; גישה מקוונת מטעמים לחג: רשימות ופיליטונים, בדיחות וחידודים לכל מועדי השנה, 1939 זמנים טובים, 1944 לכבוד הרגל: מועדי ישראל בקדושתם ובשמחתם, 1947 עברי אנוכי, 1948 דברו עברית, 1950 - מדריך לדיבור עברי "ארצישראלי" בהברה ספרדית; גישה מקוונת צחוק מארץ ישראל, 1951 לשון נקיה, 1962 מרדכי עובדיהו, סופר לאלף ידידים: לדמותו ופעלו של דניאל פרסקי, תל אביב, תשכ"ב 1962 מדיה וקבצים בנושא דניאל פרסקי בוויקישיתוף ערך בספרייה היהודית הווירטוראלית נתן גורן, הרומנטיקון העברי, למרחב, 27 באפריל 1956 גצל קרסל, ה"עבד לעברית", דבר, 23 במרץ 1962 אב"א אחימאיר, מת דניאל פרסקי ומתה ה"פרסקיות", חרות, 23 במרץ 1962 דוד תדהר (עורך), "דניאל פרסקי", באנציקלופדיה לחלוצי הישוב ובוניו, כרך ט (1958), עמ' 3392 דניאל פרסקי (1887-1962), דף שער בספרייה הלאומית דניאל פרסקי, בלקסיקון הספרות העברית החדשה דניאל פרסקי, דבר, 18 במרץ 1962 בין היתר ראו אור בתשי"ד (1954) הסיפורים: "דבורה מתחת התמר", "אשמדאי מלך השדים", "נקמת אשמדאי", "הודית", "בת מלך ארם" The Online Books Page
סכר מלפסה

סכר מלפסה (בצרפתית: Barrage de Malpasset) היה סכר קשת שהוקם כ-20 קילומטר ממערב לקאן שבדרומה של צרפת. ב-2 בדצמבר 1959 קרס הסכר, והשיטפון שהתחולל עקב כך גרם למותם של 423 אנשים ולנזק רב. היה זה אחד האסונות החמורים שאירעו בצרפת במאה העשרים. הסכר הוקם בערוץ נחל הרייראן (Reyran) על מנת לספק מים לשתייה ולהשקיה ליישובים שבקרבתו. האתר נבחר לאחר בדיקות גאולוגיות והידרולוגיות שנעשו ב-1946. הקמתו החלה ב-1952 והסתיימה ב-1954. הוא תוכנן על ידי המהנדס הנודע אנדרה קווין (André Coyne) והוקם במימון של שלטונות מחוז ואר (Var). גובה חומת הסכר היה 60 מטר. במקביל להקמת הסכר נבנה מעל ערוץ הנחל כ-1,400 מטר דרומה ממנו הכביש המהיר A8. הסכר נפרץ ב-2 בדצמבר 1959 בשעה 21:13. כל קיר הסכר קרס למעט חלק קטן בעברו הימני, ונפרץ המאגר שהכיל אז 50 מיליון מטר מעוקב מים. עקב כך נוצרה חומת מים בגובה של 40 מטרים, שנעה במהירות של 70 קילומטר לשעה. חומת המים הרסה את הכפרים מלפסה ובוזון (Bozon). כעבור 20 דקות הגיעה אל העיר פרז'וס (Fréjus) כשהיא עדיין בגובה של שלושה מטרים והציפה את חלקה המערבי של העיר. מי השיטפון נבלעו בים התיכון 37 דקות לאחר קריסת הסכר. צבא צרפת וכן מסוקים של צבא ארצות הברית שהיו מוצבים באזור סייעו בפעולות ההצלה באזור שנפגע. בנוסף ל-423 בני אדם נספו בשיטפון 1,000 כבשים, נהרסו 50 חוות וכ-2.5 קילומטר של מסילות רכבת. אתר הבנייה של הכביש המהיר A8 ודרכים באזור נהרסו גם הם. חקירת התאונה העלתה מספר ממצאים: מתחת לסכר הייתה הקרקע עשויה סלע גנייס, שלא אפשר חלחול מים דרכו ועובדה זו לא התגלתה במהלך הבדיקות שקדמו להקמתו. אפשר שפיצוצי סלעים שנעשו לצורך הקמת הכביש המהיר גרמו נזק לשלמות הסכר והסלע שתחתיו. מספר שבועות לפני הקמת הסכר נשמעו בקרבתו מספר קולות התבקעות, אך הם לא נבדקו. כמו כן בצידו הימני של הסכר נמצאו נזילות בחודש שלפני האסון. לבסוף, בשבועיים שלפני האסון ירדו באזור 500 מילימטר גשם, מהם 130 מילימטר ביממה שלפני שנפרץ הסכר. מפלס המים במאגר הסכר הגיע ל-28 סנטימטר משפת חומת הסכר. שומר הסכר ביקש לפתוח את שסתומי הניקוז כדי להוריד את מפלס המים, אך הרשויות אסרו עליו לעשות זאת מחשש שייגרם נזק לאתר הבנייה של הכביש המהיר שמדרום לסכר. כשלוש שעות לפני שנפרץ הסכר נפתחו לבסוף שסתומי הניקוז, אך קצב הניקוז מהם לא היה מספיק כדי למנוע את האסון. שרידי הסכר ניצבים על מכונם עד היום. מדיה וקבצים בנושא סכר מלפסה בוויקישיתוף אתר העוסק בקריסת הסכר על קריסת הסכר, באתר Ecolo (בצרפתית)
עונת 1995/1996 בגביע האירופי

עונת 1995/1996 בגביע האירופי הייתה העונה ה-30 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה החמישית, במתכונת החדשה. המשחק הראשון התקיים ב-5 בספטמבר 1995 ומשחק הגמר התקיים ב-12 במרץ 1996. בתחרות השתתפו 44 קבוצות. במשחק הגמר של התחרות גברה טאוגרס על פאוק סלוניקי בתוצאה 81:91, וזכתה בגביע בפעם הראשונה בתולדות המועדון. זאת הייתה ההופעה השלישית ברציפות של טאוגרס בשלב הגמר. בתחילת התחרות התקיימו שני סיבובים של שלב הקדם בשיטת משחק בית/משחק חוץ. לשלב המוקדמות השלישי הצטרפו 8 קבוצות שנשרו בשלב 1/16 של הליגה האירופית של פיב"א. 12 קבוצות אלו אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות. בית א' בית ב' שתי נציגות מישראל השתתפו בתחרות בעונה זו: בני הרצליה התחילה את התחרות משלב המוקדמות השני בו היא ניצחה את ספרטק סובוטיצה מסרביה ומונטנגרו 79:76 ו-76:80. בשלב המוקדמות השלישי היא נפגשה עם גוטיה באסקט משוודיה וניצחה 86:98 ו-76:71. את השלב הבתים הקבוצה סיימה במקום החמישי. הפועל גליל עליון התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא נפגשה עם פרטיזן מסרביה ומונטנגרו והפסידה 69:76 ו-87:64. פירוט התוצאות באתר לינואספורט פירוט התוצאות באתר פיב"א אירופה משחק הגמר, סרטון באתר יוטיוב
קרייטון המרשים

קרייטון המרשים (באנגלית: The Admirable Crichton) הוא מחזה שכתב בשנת 1902 ג'. מ. בארי. על פי המחזה הזה נוצר סרט בריטי באותו שם, שהוקרן בישראל בשנת 1957 בשם אישיותו של מלצר. בסרט כיכבו השחקנים קנת מור, סאלי אן האוס וססיל פארקר. לסרט זה היו עוד שתי גרסאות קודמות, משנת 1919 ומשנת 1934. הסרט הוא קומדיה בריטית במיטב הז'אנר, שגיבורה, מר קרייטון, הוא רב-שרתים בביתו הלונדוני של לורד לואם. הלורד סבור, שהחלוקה למעמדות בחברה הבריטית מלאכותית מעיקרה, אך בעיני קרייטון זו "התולדה הטבעית של חברה תרבותית". כאחראי העליון על הנהלת בית הלורד, הוא מקפיד על קלה כחמורה. כל בוקר נפתח במגש ארוחת הבוקר של הלורד, המובא מן המטבח שבמרתף בידי נערת שרת קטנה, עד לידי רב השרתים. זה מקפיד להגיש את עיתון הבוקר המקופל על המגש אל לחיו כדי לוודא, שהעיתון חומם כיאות לפני שיגיע לידי הלורד. עם זאת, מר קרייטון הרם והנישא מואיל לשבת, ברגעי הפנאי המעטים שלו, על המדרגות האחוריות עם אותה משרתת מטבח קטנה, לשיחת חולין חביבה. מבין שלוש בנותיו של הלורד, שתיים מאורסות, כיאה וכנאה, לבני אצולה, אבל הצעירה שבשלוש מסתבכת בהפגנת סופראז'יסטיות, נעצרת ומובאת הביתה בחרפה. הלורד, הבנות וארוסיהן והאחות הבכירה, רואים חובה לעצמם להתרחק מן העיר, עד שיישכח הקלון. הפתרון הוא לצאת להפלגה ביאכטה המשפחתית, עם רב השרתים ועם המשרתת הקטנה, העולה לדרגת חדרנית לבנות הלורד. ההפלגה מתנהלת תחילה כשורה, אלא שאז פורצת סערה גדולה, האונייה טובעת והמשפחה עם אנשי הצוות יורדים אל סירות הצלה. רגע לפני שהסירה ניתקת מן האונייה הטובעת, מבחין מר קרייטון שאילייזה, המשרתת הקטנה, חסרה. הוא ממהר לרדת אל תאה ומוצא אותה ישנה שנת ישרים, כשהמים גואים והולכים סביב מיטתה. כשהוא חוזר לסיפון, עם הנערה המבוהלת בזרועותיו, הוא מגלה, שסירת הצוות, שבה אמורים היו לשוט, כבר התרחקה מן האונייה ואין להם בררה אלא להיכנס לסירת המשפחה האצילה, מה שאיננו נראה לו כלל וכלל. אחרי שעות של שיט בלב ים, בלי צל של מושג לגבי מיקומם ובלי קשר עם סירת ההצלה השנייה, הם מגיעים לבסוף אל אי בודד. כאן מסתבר, שהיחיד שמחונן בכישורי הישרדות הוא רב השרתים החסון והפיקח. גם אם ארוסיהן של הבנות אינם מתפעלים מן הצורך להישמע להוראותיו, אין להם ברירה, אם הם רוצים לשרוד. אין ספק, סדר המעמדות השתנה. עברו שנים אחדות, והנה הגיע בוקר יום השנה להגיעם אל האי. בהשכמת הבוקר יוצא כבוד הלורד מסוכת המטבח, מגש בידיו ועליו עיתון האי, על גבי קליפת עצים, ואותו הוא מקרב אל לחיו לוודא, שהוא מחומם כיאות. הוא עושה את דרכו אל סוכה מוגבהת, עולה במדרגות ומניח את המגש הערוך לפני מושל האי - הלא הוא מיודענו מר קרייטון. מתברר לנו, שלא רק כאן השתנו סדרי עולם. מרי, האחות הבכירה, בלונדית קרירה ויהירה, אל-תגע-בי טיפוסית, מתאהבת ברב-השרתים שהיה למושל, ואילייזה הקטנה נשארת זנוחה וגלמודה. אלא שאז קורה הנס - אונייה עוברת לא הרחק, משואת האש המוכנה למקרה כזה מזעיקה אותה אל האי, ותושביו נפרדים ממנו, מי בשמחה ומי (מרי) בצער. הלורד מציע לקרייטון משרה רמה יותר, אך קרייטון מסרב בתודה ומציג לפניו את שקית הפנינים, שדלה במשך השנים ממצולות הים. מרי, אשת חברה מעשית, יודעת מה צפוי לה בלונדון. היא נפרדת בצער מאהובה, וזה חוזר לזרועות אילייזה הנאמנה שלו. סוף טוב, הכול טוב. מדיה וקבצים בנושא קרייטון המרשים בוויקישיתוף "קרייטון המרשים", במסד הנתונים הקולנועיים IMDb (באנגלית)
HOT VOD Young

HOT VOD Young (בתרגום חופשי לעברית: הוט VOD לצעירים) הוא שירות תכנים בהזמנה מיידית שמשודר ב-HOT. הערוץ פועל בשיטת VOD וכולל בו את כל תוכניות כוכבי הילדים ונוער של HOT. הערוץ הוקם ב-22 באפריל 2009 וכולל את הכוכבים של HOT. חוץ מכוכבי ילדים כמו רינת גבאי, גיא פרידמן, חיפזון וזהירון, שי ורועי ואודי ואביעד ניתן למצוא גם תוכניות לנוער כמו "סוסי פרא", "שכונה" ו"פוראבר" וגם את תוכני ערוץ לולי (כמו "בינג", "הגן הקסום..." צבעבלוקס וטלטאביז) באוגוסט 2016 עלו שני מופעי "HOT VOD Young LIVE", מופע לקטנטנים ומופע לילדים ונוער. בקיץ 2017 חזרו המופעים ובקיץ 2018 חזר רק למופע ילדים ונוער. ב-12 באוגוסט 2018 עלתה דרמת הנוער "אילת" מבית HOT VOD Young מיוצרי הלהיט "גאליס" (למרות שהסדרה הופקה על ידי ערוץ הילדים, הסדרה לא משודרת בערוץ הילדים בשל סיום הערוץ ב-HOT). בנוסף הסדרה משודרת ב-HOT3 ובערוץ ספיד. אצלנו בחצר השירים המשחקים החוף של רינת שורום זורום מותק של יומולדת עם שי ורועי מותק של יומולדת בחלל איך שיר נולד אם אני נסיכה הבאגיס (משודרת גם ב-yes) רינת ויויו יוצאים לטייל חיפזון וזהירון (משודרת גם ב-yes) השטותריקים שי ורועי בצוללת קצפת ותות כוח שש בש מלכת קסמים בובו וזץ (הסדרה הראשית ב-HOT VOD Young) גיא ביער החיות הגרוטיאדה של גיא ויויו סיפורים לבמבליק סיפורים מהתנ"ך לבמבליק עמרי והפיה יעלי "דוקטור ליבי" "זוהר לא'ספקתי" סקיי (משודרת גם ב-yes) מועדון החנונים צפוף המלאך השומר שלי זיגי ספיידרז גולדה ומאיר (משודרת גם ב-yes) גדול עלינו תלאתה מה בכריש? לה לה לנד חסמבה דור 3 חצויה 24/7 תום אבני חיי כלב אלכס בעד ונגד משפחה בהנפקה מורובוט התחנה טרנינג דרגון בול Z המלון של פיני שכונה הקלמרים האי מאנקיז בלי מסכות נעלמים סוסי פרא אילת (בשיתוף עם ערוץ הילדים) פלאשבק פוראבר כפולה (משודרת גם ב-yes) מיקמק - הסדרה (שודר במקור ב-yes, והחל להופיע בערוץ מ-21 במרץ 2018 ב"חגיגת פסח מטורפת 2018") ראש גדול (עונות 1-5) (עונה 6 רק ב-yes) שקזום תברחו שירו עם לילו סופרבוק סימבה מלך הספארי פנטזיה הרפתקאות נמו בספארי נסיך מצרים יציאת מצרים מופעי הפסטיגל ערוץ הכוכבים ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
חיות במה יוצרות

חיות במה יוצרות היא תוכנית אירוח ישראלית לילדים ונוער. בסדרה מתארחים יוצרים ממגוון תחומים שונים. את התוכנית מנחה תם אהרון. התוכנית שודרה בטלוויזיה החינוכית מ-10 בספטמבר 2017 עד 14 באוגוסט 2018, ומשודרת בכאן חינוכית מ-15 באוגוסט 2018. "חיות במה יוצרות", דף התוכנית באתר כאן חינוכית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
משה מלכה (פירושונים)

האם התכוונתם ל... משה מלכא (רב) – רב ומנהיג ועד העדה המערבית בירושלים עד לשנת 1900. משה מלכה – רבה הספרדי של פתח תקווה משה מלכא – יוצר תיאטרון אלטרנטיבי ומנהל אמנותי של פסטיבל תיאטרון רחוב בבת ים.